
Grozījumi Profesionālās izglītības likumā
Izdarīt Profesionālās izglītības likumā (Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5., 132. nr.; 2022, 52., 187. nr.; 2025, 117., 244. nr.) šādus grozījumus:
1. Izteikt 17.2 panta ceturtās daļas 5. un 6. punktu šādā redakcijā:
· "5) sagatavo priekšlikumus par studiju maksu īsā cikla profesionālās augstākās izglītības programmu studiju vietās un iesniedz apstiprināšanai dibinātājam;
· 6) sagatavo priekšlikumus par studiju vietu skaitu un studiju vietas finansēšanas principiem par koledžas finanšu līdzekļiem un iesniedz apstiprināšanai dibinātājam."
2. 31. pantā:
papildināt pantu ar 1.1 un 1.2 daļu šādā redakcijā:
· "(11) Valsts un valsts augstskolu dibinātas koledžas saņem šādu finansējumu:
· 1) finansējumu studiju nodrošināšanai;
· 2) finansējumu stipendiju nodrošināšanai;
· 3) snieguma finansējumu par rezultātiem pētniecībā balstītas augstākās izglītības nodrošināšanā un speciālistu (absolventu) sagatavošanā;
· 4) finansējumu noteiktu mērķu īstenošanai.
· (12) Valsts piešķir finansējumu studiju nodrošināšanai kā finanšu līdzekļu kopumu valsts un valsts augstskolu dibinātajām koledžām, pamatojoties uz Augstskolu likuma 78. panta piektajā daļā minēto līgumu vai uz tās ministrijas rīkojumu par finansējuma piešķiršanu, kuras padotībā ir valsts dibinātā koledža. Kārtību, kādā valsts un valsts augstskolu dibinātajām koledžām piešķir finansējumu studiju nodrošināšanai, kā arī šī finansējuma izlietošanas nosacījumus nosaka Ministru kabinets. Finansējumu studiju nodrošināšanai veido:
· 1) koledžas akadēmiskā personāla atlīdzība;
· 2) augstākās izglītības iestādes uzturēšanas izdevumi (izdevumi infrastruktūras uzturēšanai un attīstībai, maksājumi par komunālajiem pakalpojumiem, nodokļi, koledžas vispārējā personāla darba samaksa).";
izteikt otro daļu šādā redakcijā:
· "(2) Izglītības un zinātnes ministrija un nozaru ministrijas nosaka valsts finansēto vietu skaitu izglītības iestāžu licencētajās profesionālās izglītības programmās, izņemot profesionālās augstākās izglītības programmas. Uzņemšana studiju vietās, kas tiek finansētas no koledžas un valsts budžeta līdzekļiem, notiek konkursa kārtībā.";
izteikt 2.6 daļu šādā redakcijā:
· "(26) Studiju maksu studiju vietās, kas netiek finansētas no koledžas un tai piešķirtajiem valsts budžeta līdzekļiem, sedz studējošais, juridiskā vai fiziskā persona, noslēdzot par to attiecīgu vienošanos ar koledžu."
3. Papildināt pārejas noteikumus ar 52. punktu šādā redakcijā:
· "52. Koledžas nodrošina, ka studējošie, kuri līdz 2026. gada 30. decembrim ir imatrikulēti studiju vietās, kas finansētas no valsts budžeta līdzekļiem, turpina studijas šajās studiju vietās atbilstoši likuma redakcijai, kura ir spēkā līdz 2026. gada 30. decembrim, un atbilstoši noslēgto studiju līgumu noteikumiem."
Likums stājas spēkā 2026. gada 31. decembrī.

